Решение на Общия съд от 21 юни 2023 г. — Vitromed/EUIPO ― Vitromed Healthcare (VITROMED Germany)
(Дело T-514/22)1
(Марка на Европейския съюз — Производство по възражение — Заявка за регистрация на фигуративна марка на Европейския съюз със словния елемент „VITROMED Germany“ — Международна регистрация на по-ранната фигуративна марка със словния елемент „VITROMED“ — Относително основание за отказ — Вероятност от объркване — Член 8, параграф 1, буква б) от Регламент (ЕС) 2017/1001)
Език на производството: немски
Страни
Жалбоподател: Vitromed GmbH (Йена, Германия) (представител: M. Linß, avocat)
Ответник: Служба на Европейския съюз за интелектуална собственост (представители: D. Walicka и E. Nicolás Gómez)
Друга страна в производството пред апелативния състав на EUIPO, встъпила в производството пред Общия съд: Vitromed Healthcare (Джайпур, Индия) (представител: S. Eble, avocat)
Предмет
С жалбата си на основание член 263 ДФЕС жалбоподателят иска отмяна и изменение на решението на втори апелативен състав на Службата на Европейския съюз за интелектуална собственост (EUIPO) от 2 юни 2022 г. (преписка R 1670/2021-2)
Диспозитив
Отхвърля жалбата.
Vitromed GmbH понася, освен направените от него съдебни разноски, и тези на Vitromed Healthcare.
Службата на Европейския съюз за интелектуална собственост (EUIPO) понася направените от нея съдебни разноски.
____________
1     ОВ C 380, 3.10.2022 г.